SUID-AFRIKAANSE RADIOLIGA NUUS VIR SONDAG 21 NOVEMBER 
2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 

DIE ONS PRAAT TEGNIESE KRAG-UUR OP 24 NOVEMBER 2021 
IARU STREEK 1 - DESEMBER 2021 YOTA MAAND 

en 

SLUIT AAN BY DIE SARL TEEN HALF-JAAR TARIEF 

Bly ingeskakel vir meer inligting oor hierdie en ander interessante nuus items. 
DIE ONS PRAAT TEGNIESE KRAG-UUR OP 24 NOVEMBER 2021 


Stel jy belang in RaDAR en ultra-draagbare amateur radio? Hierdie maand 
se Ons Praat 'Tegniese Krag-Uur het spesiale gas Eddie, ZS6BNE en hy sal in- 
teressante en vermaaklike insigte deel oor Vinnig Ontplooibare Amateur Radio- 
stasies (RADAR) en ultra-draagbare stasies. Almal is welkom om vanaf 19:00 
SAT op Woensdag 24 November aan te sluit op die Sandton 145 700 MHz 
herhaler en Echolink. 


RAAD VERGADER OP 26 EN 27 NOVEMBER 


Die Raad sal op Vrydag 26 en Saterdag 27 November van aangesig tot aangesig 
by die Nasionale Amateurradiosentrum vergader. Dit sal die eerste vergadering 
sedert Februarie 2019 wees. Die Raad sal kyk na die reëlings vir die 2022 
AJV, die begroting vir 2022/23; die werk van die SARL-100-werkgroep; SARL 
Hamnet; die OKOSA-skakeling; HF en VHF en hoër sake en meer tydens die 
vergadering. 


IARU STREEK 1 - DESEMBER 2021 YOTA MAAND 


Desember is YOTA-maand wanneer verskeie jongmense van Lidverenigings ak- 
tief sal wees met YOTA as agtervoegsel in die roepseine. Van Woensdag 1 
Desember tot Vrydag 31 Desember 2021 sal internasionale YOTA-stasies, wat 
deur jong amateurs in hul tienerjare en vroeë twintigs bedryf word, probeer om 
wêreldwyd baie kontakte met mekaar te maak. Hierdie geleentheid is gerig op 


ons jong generasie en is 'n uitstekende geleentheid vir klubs om jongmense op 
die lug te kry wat belangstel in of meer wil leer oor Amateur Radio. 


Dit is nie `n formele kompetisie nie, maar `n manier om ons huidige jong ama- 
teurs op die lug te laat kontak met honderde ander jongmense regoor die wêreld. 
Die SARL het `n spesiale roepsein ZS9YOTA op die TARU Streek 1-webwerf 
geregistreer as `n opvoedkundige roepsein vir gebruik deur klubs en individue 
gedurende Desember. Alle radioamateurs is welkom om `n @SO saam met die 
jongmense te geniet. Let daarop dat sommige van hulle nuut is in die radio- 
stokperdjie, terwyl ander meer ervare is. 


Jy kan vir Guy, ZS6GUY per e-pos kontak by guy.eales@se.com of alternatief 
vir Nico, ZS6OL by zs6dgl@mweb.co.za om op `n daaglikse basis `n tyd gleuf te 
bespreek om die ZS9YOTA-roepsein te gebruik. Die skedule en toepaslike reëls 
sal binnekort op die SARL-webwerf beskikbaar wees. Ons sien daarna uit om 
ons jonger generasie gedurende Desember op die lug te hoor! 


SARL-TROFEË EN TOEKENNINGS 


Op 2 November 2021 is `n SARL-Kommunikasie aan lede gestuur met inligting 
oor die SARL-trofeë en -toekennings, `n oproep vir mosies vir die 2022 AJV en 
nominasies om op die Raad te dien. Hierdie inligting is ook in die November 2021 
Radio ZS. Moenie wag tot Sondag 30 Januarie 2022 om jou mosie of nominasie 
in te dien nie — doen dit nou! 


Jy luister na nuus uitsending van die Suid-Afrikaanse Radioliga. 
SLUIT AAN BY DIE SARL TEEN HALF-JAAR TARIEF 


Sluit more aan by die SARL en betaal die half-jaar tarief. Die Raad het 
besluit om die half-jaar tarief in te stel vanaf Maandag 22 November 2021. 
Gewone lede betaal R250, senior lede betaal R150, eggenote lede betaal R90 
en studente lede betaal R60. Voltooi die aanlyn-lidmaatskap aansoekvorm 
op www.sarl.org.za/public/membership/join.asp en doen `n EFT in die SARL- 
bankrekening met jou roepsein as verwysing. E-pos jou bewys van betaling na 
admin@sarl.org.za of kontak die SARL kantoor by 011 675 2393. 


VAKATURES 


Ons het `n vakature vir @OSL Bestuurder by die Nasionale Amateurradiosentrum 
aangesien Willem, ZS6X aangedui het dat hy wil uittree. As jy die uitdaging 
wil aanvaar, kontak die SARL Sekretaris by secretary@sarl.org.za. 


Daar is `n vakature op die SARL Forum Bestuurspan. Indien jy belangstel, 
kontak asseblief vir Brad, ZS57, by e-pos forumadmin@sarl.org.za. vir meer in- 
ligting. 


Die SARL-100-werkgroep wil graag meer lede betrokke maak by die historiese 
navorsing van die Liga, wat lei tot die SARL-eeufees in 2025. Kontak Anette 
Jacobs, ZR6D by e-pos jhjacobsza@gmail.com om jou dienste aantebied. 


KOMPETISIE NUUS 


Die CO Wêreldwye DX GG kompetisie is op die lug vanaf 00:00 UTC op Sa- 
terdag 27 tot 23:59 UTC op Sondag 28 November 2021 met aktiwiteit op 160, 
80, 40, 20, 15 en 10 meter. Hier is jou kans om die wêreld te werk op gelykgolf, 
die uitruiling is `n RST-verslag en jou C@ Sone. Vir Suid-Afrika is dit Sone 38. 
Kry die reëls op https:/ /www.cgww.com/rules.htm. 


KLUB NUUS 


Die Wesrand Snuffelmark sal op Saterdag 27 November terugkeer na die normale 
tydgleuf van 12:00 SAT. Die hekke sal om 10:00 oopmaak vir gesellighede en 
verversings, verkopers word genooi om 11:30 op te daag om op te rig vir handel 
wat om 12:00 begin. Die Klub gaan die “beste in die weste” boererolle verkoop 
met al die versierings wat kundig deur Danie en Dienie voorberei is. Bespreek 
'n staanplek en tafel, bel of e-pos Phillip, ZS6PVT by 083 267 3835 of zs6pvt@ 


gmail.com. 


Die Sandton Amateur Radioklub het opgemerk dat 2021 vinnig ten einde loop, 
wat beteken dit is tyd vir die SARK Jaareindfunksie. Om die jaar af te sluit, sal 
die Klub op Sondag 28 November 2021 bymekaar kom en aan verskeie aktiwiteite 
by die SATEE-kantore in Observatory, Johannesburg deelneem. 


Die Antieke Draadloos Vereniging van Suider-Afrika het op Saterdag 138 Novem- 
ber sy AJV gehou, die volgende lede is tot die komitee verkies. 


President: Renato Bordin, ZSOREN 
Visepresident: Jacgues Scholtz, ZS6JPS. 
Sekretaris/Skakeling: Andy Cairns, ZS6ADY 
Tegniese adviseur: Rad Handfield-Jones, ZS6GRAD 
Geskiedkundige: Oliver Gerondeanos, ZS6OG 
WK-verteenwoordiger: John Watson, ZS1TWJ 
KZN-verteenwoordiger: Don Radford, ZSGDR 
Lid - Wally Watson, ZS6WLY 

HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Tans is daar twee sonvlekgroepe sigbaar en daar is `n moontlikheid van 
geringe C-klas sonfakkels. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van 10 vir die week gebruik. Radio amateurs kan veral 
laatmiddag goeie DX openinge op die 15 tot 30 m bande verwag. Besoek gerus 
die webtuiste spaceweather.sansa.org.za vir meer inligting. 


Nou die dagboek van gebeure vir die volgende paar weke: 


24 November — die Sandton Ons Praat Tegnies Krag-uur 


26 en 27 November - die Raad se Strategie vergadering 

27 November — die Kaapstadse ARS vergadering en die Wesrand Snuffelmark 
27 en 28 November - die CO WW DX GG-kompetisie 

30 November — die Secunda ARK-vergadering 

1 Desember — Die begin van die YOTA Desember Maand-aktiwiteit 

3 Desember - Internasionale Dag vir Gestremde Persone 


4 Desember — Die Durbanse ARK-vergadering, die SARL 40 m Klub-naelloop 
en die SARL/AMSAT SA Tegnologie werkswinkel 


5 Desember - Internasionale Vrywilligersdag 

11 en 12 Desember - die ARRL 10 meter kompetisie 

16 Desember — die Dag van Versoening 

Om die bulletin mee af te sluit, 'n opsomming van ons hoof berig: 


Kom meer te wete oor RaDAR en ultra-draagbare amateur radio vanaf 19:00 
SAT op Woensdag 24 November op die Sandton 145 700 MHz herhaler en 
Echolink. Eddie, ZSGBNE is die spesiale gas op die Sandton Ons Praat Tegnies 
Krag-uur. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, saam 
gestel deur Andy Cairns ZS6GADY, geredigeer deur Vivian Dold ZS6VD en gelees 
deUr 4E EERS RAGE Ee SE ee E ee 


van die Nuusspan, die beste wense vir die week vorentoe. 


